Chamorro - Wikipedia
Totale sprekers: 62 500
Amptelike taal in: Verenigde State
Verspreiding van Chamorro in die Verenigde State
Chamorro (Finu' Chamoru) is 'n Maleis-Polinesiese taal wat saam met Engels die amptelike tale van die twee eilandgebiede van die Verenigde State, Guam en die Noordelike Mariana-eilande, vorm. Die tekste van Guam en die Noordelike Mariana-eilande se volksliedere, Fanohge Chamoru en Gi Talo Gi Halom Tasi onderskeidelik, is in Chamorro.
Hoewel die Mariana-eilande tot Mikronesië behoort, is Chamorro nader verwant aan die tale van die Filippyne, Indonesië en Maleisië. Taalkundiges klassifiseer Chamorro as 'n Austronesiese taal wat net een van twee inheemse tale van Mikronesië is, wat nie tot die Oseaniese tak van dié taalfamilie behoort nie, die ander is Palauaans. Die meeste taalkundiges stem ooreen dat Chamorro en Palauaans tot die Soenda-Sulawesi-taalgroep behoort en daarmee verwant is aan tale soos Balinees, Indonesies/Maleis, Javaans, Madoerees, Minangkabau en Soendanees.
Chamorro het sowat 62 500 moedertaalsprekers, waarvan die meeste op Guam, gevolg deur die Noordelike Mariana-eilande. Daarbenewens word Chamorro deur emigrante in die Verenigde State gepraat, veral in die deelstaat Hawaii en ander deelstate langs die weskus.
↑ (en) "Ethnologue: Languages of the World, Seventeenth edition, Chamorro". Ethnologue. Besoek op 11 Februarie 2018.
Wikiwoordeboek het 'n inskrywing vir chamorro.
Sien gerus Wikipedia se uitgawe in Chamorro
Ontsluit van "https://af.wikipedia.org/w/index.php?title=Chamorro&oldid=1651037"
Die bladsy is laas op 24 Februarie 2018 om 23:40 bygewerk.